**Ministru kabineta rīkojuma**

**„Par Latvijas Nacionālo bruņoto spēku vienību un ārvalstu bruņoto spēku vienību kopējām militārajām mācībām Latvijas Republikas teritorijā”**

**projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Anotācijas I sadaļas 2. punkts nepārsniedz divas lapaspuses. |
| **I. Tiesību akta projekta izstrādes nepieciešamība** |
| 1. | Pamatojums | 2016. gada Deklarācijas par Māra Kučinska vadītā Ministru kabineta iecerēto darbību 79. punkts – līdzdarboties Ziemeļatlantijas līguma organizācijas (turpmāk – NATO) kolektīvās aizsardzības sistēmas stiprināšanas pasākumos, nodrošinot uzņemošās valsts atbalstu sabiedroto spēku klātbūtnei Latvijas teritorijā, paplašinot sabiedroto spēku uzņemšanai nepieciešamo infrastruktūru un apmācību iespējas, kā arī piedaloties starptautiskajās mācībās, misijās un operācijās. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No š. g. 20. augusta līdz 2. septembrim Latvijas Republikas teritorijā plānots organizēt Latvijas Nacionālo bruņoto spēku (turpmāk – NBS) un ārvalstu bruņoto spēku vienību kopējās militārās mācības „NAMEJS 18”.Militārās mācības „NAMEJS 18” ir NBS apvienotās mācības valsts aizsardzības spēju pārbaudei gan asimetriskajā, gan konvencionālajā karadarbībā, kurās plāno piedalīties bruņoto spēku vienības no Amerikas Savienotajām Valstīm, Igaunijas, Lietuvas, Polijas, Čehijas, Latvijas un Latvijā dislocētās, Kanādas vadītās NATO paplašinātās klātbūtnes kaujas grupas dalībvalstīm. Mācības tiek rīkotas, lai pilnveidotu NBS regulāro vienību, Zemessardzes un partneru savietojamību un sadarbību, kā arī stiprinātu nacionālās aizsardzības spējas patstāvīgi un kolektīvās drošības sistēmas ietvaros. Plānots, ka militārajās mācībās „NAMEJS 18” Latvijā piedalīsies vairāk par 500 ārvalstu militārpersonām. No š. g. 20. augusta līdz 2. septembrim mācību NAMEJS 18 ietvaros Latvijas Republikas teritorijā plānots organizēt NBS un ārvalstu bruņoto spēku vienību kopējās militārās mācības „SIMPLE STRIKE 18”. Militārās mācības „SIMPLE STRIKE 18” ir uguns atbalsta vienību lauka mācības, kas ietver tuvā gaisa atbalsta un netiešās uguns atbalsta izmantošanu taktisko lauka mācību laikā. Mācībās plāno piedalīties bruņoto spēku vienības no Igaunijas, Lietuvas, Amerikas Savienotajām Valstīm, Latvijā dislocētās, Kanādas vadītās NATO paplašinātās klātbūtnes kaujas grupas dalībvalstīm un Latvijas. Mācības tiek rīkotas, lai pārbaudītu un pilnveidotu kaujas atbalsta spējas. NBS plāno piedalīties mācībās, lai pilnveidotu tuvā gaisa un netiešās uguns atbalsta spējas un to integrāciju operācijās.Plānots, ka militārajās mācībās „SIMPLE STRIKE 18” Latvijā piedalīsies vairāk par 500 ārvalstu militārpersonām. No š. g. 7. novembra līdz 16. novembrim Latvijas Republikas teritorijā plānots organizēt NBS un ārvalstu bruņoto spēku vienību kopējās militārās mācības „ANAKONDA 18”.Militārās mācības „ANAKONDA 18” ir divīzijas līmeņa taktiskās lauka mācības, kurās plāno piedalīties bruņoto spēku vienības no Amerikas Savienotajām Valstīm, Igaunijas, Lietuvas, Polijas, Latvijā dislocētās, Kanādas vadītās NATO paplašinātās klātbūtnes kaujas grupas dalībvalstīm un Latvijas. Mācības tiek rīkotas, lai pilnveidotu sadarbību starp NATO komandvadības elementiem un reģionālajiem spēkiem taktisko operāciju izpildē. NBS plāno piedalīties mācībās, lai stiprinātu mehanizētās brigādes un starptautisko partneru sadarbības un komandvadības spējas. Plānots, ka militārajās mācībās „ANAKONDA 18” Latvijā piedalīsies vairāk par 500 ārvalstu militārpersonām. Saskaņā ar likuma “Latvijas Nacionālo bruņoto spēku piedalīšanās starptautiskajās operācijās” 9. panta pirmo daļu lēmumu par NBS vienību piedalīšanos kopējās militārajās mācībās Latvijas Republikas teritorijā, ja mācībās piedalās vairāk par 500 ārvalstu militārpersonām, pieņem Ministru kabinets. |
| 3. | Projekta izstrādē iesaistītās institūcijas un publiskas personas kapitālsabiedrības | Ministru kabineta rīkojuma projektu ir izstrādājusi Aizsardzības ministrija, sadarbojoties ar NBS. |
| 4. | Cita informācija | Ministru kabineta rīkojuma projekts attiecas uz 16. politikas jomu – valsts aizsardzības politiku.Ministru kabineta rīkojuma projekta izpildi 2018. gadā Aizsardzības ministrija nodrošinās atbilstoši piešķirtajiem valsts budžeta līdzekļiem no budžeta programmas 22.00.00 „Nacionālie bruņotie spēki” apakšprogrammas 22.12.00 „Nacionālo bruņoto spēku uzturēšana”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Aizsardzības ministra p.i. –

iekšlietu ministrs R. Kozlovskis

A. Ņikitina, 67335249

anzelika.nikitina@mod.gov.lv